open-index/open-wikipedia-markdown huggingface dataset:
เรื้อน

**โรคเรื้อน** () หรือ **โรคแฮนเซน** (, ย่อ: HD) เป็นโรคเรื้อรังอันเกิดจากแบคทีเรีย *Mycobacterium leprae* และ *Mycobacterium lepromatosis* ตั้งตามชื่อแพทย์เจอร์ราด แฮนเซน (Gerhard Hansen) ชาวนอร์เวย์ โรคเรื้อนหลัก ๆ เป็นโรคผิวหนังเส้นประสาทส่วนปลายและเยื่อเมือกระบบทางเดินหายใจส่วนบน รอยโรคที่ผิวหนังเป็นสัญญาณภายนอกหลักอย่างหนึ่ง หากไม่ได้รับการรักษา โรคเรื้อนอาจลุกลาม และสร้างความเสียหายถาวรต่อผิวหนัง เส้นประสาท แขนขาและตาได้ คติชาวบ้านมักเชื่อว่าโรคเรื้อนทำให้ส่วนของร่างกายหลุดออกมา แต่คตินี้ไม่เป็นความจริง แม้ส่วนนั้นอาจชาหรือเป็นโรคจากการติดเชื้อทุติยภูมิ ซึ่งเกิดขึ้นหลังภูมิคุ้มกันของร่างกายต่อสู้กับการติดเชื้อปฐมภูมิ การติดเชื้อทุติยภูมิสามารถส่งผลให้สูญเสียเนื้อเยื่อตามลำดับ ทำให้นิ้วมือและนิ้วเท้าสั้นลงและผิดรูปร่าง เพราะกระดูกอ่อนถูกดูดซึมเข้าสู่ร่างกาย

แม้วิธีการส่งผ่านโรคเรื้อนจะยังไม่ทราบแน่ชัด ผู้ทำการศึกษาส่วนใหญ่คิดว่า *M. leprae* ติดต่อจากคนหนึ่งไปยังอีกคนหนึ่งโดยฝอยละออง การศึกษาได้แสดงว่า โรคเรื้อนสามารถส่งผ่านไปยังมนุษย์ได้โดยอาร์มาดิลโล ปัจจุบันนี้ โรคเรื้อนทราบกันว่า ไม่ส่งผ่านทางเพศสัมพันธ์และการติดเชื้ออย่างรุนแรงหลังได้รับการรักษาแล้ว มนุษย์กว่า 95% มีภูมิคุ้มกันตามธรรมชาติ และผู้ป่วยจะไม่แพร่เชื้อหลังรักษาแล้วเพียง 2 สัปดาห์

ระยะฟักตัวน้อยสุดมีรายงานว่าสั้นเพียงไม่กี่สัปดาห์ ตามการเกิดโรคเรื้อนขึ้นอย่างน้อยครั้งมากในทารก ระยะฟักตัวมากสุดมีรายงานว่านานถึง 30 ปีหรือมากกว่า ดังที่สังเกตหมู่ทหารผ่านศึกที่เคยไปอยู่ในพื้นที่การระบาดช่วงสั้น ๆ แต่ปัจจุบันได้อยู่ในพื้นที่ไม่มีการระบาด เป็นที่ตกลงกันทั่วไปว่าระยะฟักตัวเฉลี่ยอยู่ระหว่างสามถึงห้าปี

โรคเรื้อนเป็นโรคที่มนุษย์เป็นมานานกว่า 4,000 ปีแล้ว และเป็นที่รู้จักกันดีในอารยธรรมจีน อียิปต์และอินเดียโบราณ ค.ศ. 1995 องค์การอนามัยโลกประเมินว่า ประชากรโลกระหว่าง 2 และ 3 ล้านคน พิการถาวรเพราะโรคเรื้อนในขณะนั้น ในช่วง 20 ปีที่ผ่านมา ประชากรโลก 15 ล้านคนได้รับการรักษาโรคเรื้อน แม้การบังคับกักกันหรือการแยกผู้ป่วยออกนั้น เป็นสิ่งที่ไม่จำเป็นอีกแล้ว ในสถานที่ซึ่งมีการบำบัดรักษา แต่หลายพื้นที่ของโลกก็ยังมีนิคมโรคเรื้อนอยู่ เคยเชื่อกันว่า โรคเรื้อนติดต่อทางสัมผัสและรักษาได้ด้วยปรอท ซึ่งทั้งหมดเป็นลักษณะของซิฟิลิส ซึ่งอธิบายครั้งแรกใน ค.ศ. 1530 ปัจจุบัน เชื่อกันว่าผู้ป่วยโรคเรื้อนสมัยโบราณหลายคนอาจเป็นโรคซิฟิลิส

ความเป็นที่รังเกียจของสังคมช้านานกับโรคเรื้อนขั้นหนักยังเหลืออยู่ในหลายพื้นที่ และเป็นอุปสรรคสำคัญในการรายงานด้วยตัวเองและเข้ารับการรักษาเบื้องต้น การรักษาอย่างมีประสิทธิภาพมีขึ้นในปลายคริสต์ทศวรรษ 1930 ด้วยการริเริ่มยาแดปโซนและยาดัดแปลง การต้านทานของแบคทีเรียโรคเรื้อนต่อแดปโซนในไม่ช้าได้วิวัฒนาขึ้น และ จากการใช้แดปโซนเกิน ได้แพร่กระจายเป็นวงกว้างด้วย ไม่จนกระทั่งการริเริ่มการรักษาด้วยยาผสมระยะสั้น (multidrug therapy - MDT) ในต้นคริสต์ทศวรรษ 1980 ที่โรคเรื้อนสามารถวินิจฉัยและรักษาได้อย่างประสบผลในชุมชน

MDT สำหรับโรคเรื้อนประเภทเชื้อมาก ประกอบด้วยการรับประทานยาไรแฟมพิซิน แดปโซน และคลอฟาซิมินนานกว่า 12 เดือน ขนาดใช้ที่ปรับให้เหมาะกับเด็กและผู้ใหญ่สามารถหาซื้อได้ตามศูนย์สาธารณสุขหลักทุกแห่งในรูปบลิสเตอร์แพ็ก

## อ้างอิง

## หนังสืออ่านเพิ่ม
* 1877: 
* 1895: 
* 1895: 
* 1896: 
* 1916: 
* 1991:William Jopling. Leprosy stigma. Lepr Rev 1991, 62, 1-12.

## แหล่งข้อมูลอื่น

*  Documentary film about leprosy  Netflix
* 


หมวดหมู่:โรคติดเชื้อแบคทีเรีย
หมวดหมู่:โรคเขตร้อน
ทามาโกะ (แก้ความกำกวม)

**ทามาโกะ** () อาจหมายถึง

***[[โนบิ ทามาโกะ  (อา)]] ** อาของโนบิตะ น้องชายของโนบิ โนบิสุเคะ
***[[โนบิ ทามาโกะ]] ** แม่ของโนบิตะ
กูเองกา (ประเทศเอกวาดอร์)

**กูเองกา** () หรือชื่อเต็มว่า **ซานตาอานาเดโลสกัวโตรริโอสเดกูเองกา** () เป็นเมืองใหญ่เป็นอันดับ 3 ของประเทศเอกวาดอร์ ในด้านประชากร โดยมีประชากร 329,928 คน เป็นเมืองหลักของจังหวัดอาซวย ตั้งอยู่ทางตอนใต้ของประเทศ บนที่ราบสูงเอกวาดอร์ สูงจากระดับน้ำทะเลปานกลางราว 2,500 เมตร ศูนย์กลางของเมืองได้รับขึ้นทะเบียนเป็นมรดกโลก จากอาคารเก่าแก่ในเมืองหลายหลัง เป็นแหล่งผลิตหมวกปานามา เครื่องหนัง สิ่งทอ เมืองนี้สร้างโดยชาวสเปนใน ค.ศ. 1557 บนที่ตั้งของเมืองเก่าของชนพื้นเมืองที่เรียกว่า ตูเมบัมบา

หมวดหมู่:เมืองในประเทศเอกวาดอร์
หมวดหมู่:แหล่งมรดกโลกในประเทศเอกวาดอร์
หมวดหมู่:แหล่งมรดกโลกทางวัฒนธรรม
กอชุฟวีแยลกอปอลสกี

**กอชุฟวีแยลกอปอลสกี** (, ; ; ; ) เป็นเมืองในประเทศโปแลนด์ ตั้งอยู่ทางตะวันตกของประเทศ ริมแม่น้ำวาร์ตา เป็นเมืองที่ใหญ่ที่สุดในจังหวัดลูบุช มีประชากร 125,149 คน (มิถุนายน ค.ศ. 2009) มีอุตสาหกรรมเคมีภัณฑ์และทำไม้ ก่อตั้งขึ้นเป็นเมืองของเยอรมนีเมื่อราว ค.ศ. 1257 ถูกทำลายในสงครามสามสิบปี แต่ได้รับบูรณะขึ้นใหม่ ตกเป็นของโปแลนด์หลังสงครามโลกครั้งที่สอง

## อ้างอิง

## แหล่งข้อมูลอื่น

* 
* 
*Jewish Community in Gorzów Wielkopolski on Virtual Shtetl

หมวดหมู่:เมืองในจังหวัดลูบุช
เสือพูมา

**เสือพูมา** หรือ **เสือคูการ์** หรือ **สิงโตภูเขา** (; ) เป็นสัตว์เลี้ยงลูกด้วยน้ำนมในวงศ์เสือและแมว (Felidae) มีถิ่นกำเนิดในทวีปอเมริกา เป็นแมวรักสันโดษขนาดใหญ่ที่มีการกระจายพันธุ์กว้างที่สุดในบรรดาสัตว์เลี้ยงลูกด้วยน้ำนมขนาดใหญ่ในซีกโลกตะวันตก จากยูคอนในประเทศแคนาดาถึงทางตอนใต้ของเทือกเขาแอนดีสในอเมริกาใต้  เป็นสัตว์ที่ปรับตัวได้เก่ง สามารถพบในถิ่นอาศัยเกือบทุกแบบในทวีปอเมริกา  เป็นสัตว์จำพวกแมวที่หนักเป็นอันดับสองในซีกโลกตะวันตก รองจากเสือจากัวร์ แม้ว่าเสือพูมาจะมีขนาดใหญ่มันกลับมีพันธุกรรมใกล้ชิดกับแมวบ้านมากกว่าสิงโตคาดว่าสืบเชื้อสายมาจากเสือชีตาห์อเมริกาที่สูญพันธุ์ไปแล้ว

ด้วยความเป็นนักล่าที่มีความสามารถในการย่องเงียบและซุ่มโจมตี ทำให้เสือพูมาสามารถล่าเหยื่อได้หลากหลาย เหยื่ออันดับแรก ประกอบด้วย สัตว์มีกีบ เช่น กวาง, กวางเอลก์, กวางมูส, และแกะบิ๊กฮอร์น รวมทั้งปศุสัตว์อย่าง วัวบ้าน, ม้า และแกะ  นอกจากนี้ยังล่าสัตว์ขนาดเล็กอย่างแมลงและสัตว์ฟันแทะ  เสือพูมาชอบอาศัยในบริเวณที่มีพุ่มไม้และก้อนหินหนาแน่นเพื่อการหลบซ่อน แต่มันก็สามารถอาศัยในพื้นที่เปิดได้เช่นกัน เสือพูมาเป็นสัตว์ที่มีอาณาเขต มีความหนาแน่นของประชากรในแต่ละบริเวณต่ำ ขนาดของเขตแดนแต่ละเขตขึ้นกับ ภูมิประเทศ พืชพรรณ และความอุดมสมบูรณ์ของเหยื่อ แม้เป็นนักล่าขนาดใหญ่ แต่มันไม่จำเป็นต้องเป็นนักล่าที่โดดเด่นของบริเวณนั้น เพราะมันต้องแข่งขันในการล่ากับนักล่าอื่น เช่น เสือจากัวร์, หมาป่าสีเทา, หมีดำ, และหมีกริซลีย์ มันเป็นสัตว์สันโดษและหลีกเลี่ยงมนุษย์ การโจมตีมนุษย์นั้นเกิดขึ้นน้อยมาก แม้ว่าปัจจุบันจะมีความถี่เพิ่มขึ้น

เพราะการล่าสัตว์มากเกินไปของชาวยุโรปที่มาตั้งถิ่นฐานในอเมริกาและการเจริญของสังคมมนุษย์ในถิ่นอาศัยของเสือพูมา ทำให้ประชากรของเสือพูมาลดลงในพื้นที่กระจายพันธุ์ส่วนมาก โดยเฉพาะอย่างยิ่ง เสือพูมาได้สูญพันธุ์ไปแล้วในทางตะวันออกของอเมริกาเหนือในตอนต้นคริสต์ศตวรรษที่ 20 ยกเว้น ประชากรส่วนน้อยในรัฐฟลอริดา อย่างไรก็ตาม ในทศวรรษที่ผ่านมาประชากรได้ย้ายจากทางทิศตะวันออกไปในส่วนตะวันตกของดาโกตาส์, รัฐเนแบรสกา, และรัฐโอคลาโฮมา มีการยืนยันถึงเพศผู้ผ่านถิ่นในคาบสมุทรบนของรัฐมิชิแกนและรัฐอิลลินอยส์ที่ซึ่งมันถูกยิงในเขตเมืองของชิคาโก  และอย่างน้อยหนึ่งตัวที่สังเกตพบในตะวันออกไกลของรัฐคอนเนตทิคัต

## ลูกผสม
ในศตวรรษที่ 19 และ 20 มีการพยายามเลี้ยงเสือพูมาที่ผสมกับแมวขนาดใหญ่ต่างกันหลายตัวในสวนสัตว์และมีรายงานว่าประสบความสำเร็จ ได้แก่เสือพูมาผสมเสือดาว (เรียกว่า พูมาพาร์ด) และ เสือพูมาผสมเสือจากัวร์

นอกจากนี้ ยังมีรายงานการผสมพันธุ์ระหว่างเสือพูมากับบอบแคตในป่า โดยที่ลูกผสมมีชื่อเรียกขานว่า "บูการ์" (bougar)

นอกจากนั้น ยังมีการผสมพันธุ์อย่างน้อยหนึ่งครั้งระหว่างเสือพูมาและโอเซลอตเกิดขึ้นในสวนสัตว์

## หมายเหตุ

## อ้างอิง

## ดูเพิ่ม

* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

หมวดหมู่:สัตว์กินเนื้อไพลสโตซีน
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปอเมริกาใต้
หมวดหมู่:เสือ
อูกรีส์

**อูกรีส์ (OOglies) **เป็นการตูนสตอปโมชัน   ออกอากาศพร้อมกับช่อง CBBC and BBC HD เป็นการ์ตูนสั้นแนวขบขันและเรื่องนี้ใช้การรางภาพ สิ่งของและของใช้ในครัวเรือนได้นอย่างแท้จริงทั้งหมด อีกสิ่งหนึ่งในการการ์ตูนเรื่องนี้คือลูกตาที่กลิ้งติดลงบนสิ่งของ

## การออกอากาศ
**อูกรีส์ (OOglies) ** ออกอากาศครั้งแรกเมื่อวันที่ 10 สิงหาคม พ.ศ. 2554 ออกอากาศพร้อมกับช่อง CBBC and BBC HD มีทั้งหมด 13 ตอน ตอนละ 15 นาที  ผู้บรรยายเสียงโดย Tim Dann, Peter Dickson และ Shelley Longworth. การ์ดูนชุดได้สร้างและบทประพันธ์โดย Nick Hopkin, Tim Dann และ Austin Low

ในประเทศไทย **อูกรีส์ (OOglies) ** ได้นำออกอากาศในช่วงดึก ทุกวันเวลา 2.30 น. 3.30 น. และ 4.30 น. ขึ้นอยู่กับเวลาในการออกอากาศในช่วงนอกเวลา

## แหล่งข้อมูล
* เว็บไซต์การ์ตูนเรื่อง OOglies

หมวดหมู่:ภาพยนตร์ชุดทางโทรทัศน์บริติช
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ของบีบีซี
ภาวะเครียดของทารก

**ภาวะเครียดของทารก** () คือภาวะใดๆ ซึ่งตรวจพบในสตรีมีครรภ์แล้วเป็นการบ่งชี้ว่าทารกในครรภ์กำลังมีภาวะไม่ปกติ คำนี้ไม่มีนิยามที่ชัดเจน วิชาสูติศาสตร์สมัยใหม่จึงพยายามลดการใช้คำนี้ในการอธิบายภาวะของทารก
## อ้างอิง

หมวดหมู่:ภาวะแทรกซ้อนของการเจ็บครรภ์และการคลอด
ฮอมส์

**ฮอมส์** () หรือ **ฮิมศ์** ( ;  ) หรือสมัยก่อนอิสลามรู้จักในชื่อ **เอเมซา** () เป็นนครทางตะวันตกของประเทศซีเรียตะวันตก และเมืองหลักของเขตผู้ว่าการฮอมส์ ตั้งอยู่สูงกว่าระดับน้ำทะเล  และอยู่ห่างจากกรุงดามัสกัสทางทิศเหนือราว  บนฝั่งแม่น้ำออรันตีส ฮอมส์ยังเป็นเมืองศูนย์กลางที่เชื่อมโยงเมืองภายในกับเมืองชายฝั่งทะเลเมดิเตอร์เรเนียน

ก่อนสงครามกลางเมืองซีเรีย ฮอมส์เคยเป็นเมืองศูนย์กลางอุตสาหกรรมที่สำคัญที่มีประชากรอย่างน้อย 652,609 คนใน ค.ศ. 2004 เป็นเมืองใหญ่อันดับ 3 ของซีเรีย รองจากอะเลปโปทางเหนือ และเมืองหลวงดามัสกัสทางใต้ ประชากรนับถือศาสนาที่หลากหลายกันไป โดยมากเป็นมุสลิมนิกายซุนนีกับอะละวี และคริสต์ศาสนิกชนเป็นส่วนน้อย มีมัสยิดและโบสถ์เก่าในเมืองหลายแห่ง และตั้งอยู่ใกล้ปราสาทครักเดเชอวาลีเย แหล่งมรดกโลก

ฮอมส์ยังไม่ปรากฏในบันทึกประวัติศาสตร์จนกระทั่งศตวรรษที่ 1 ก่อน ค.ศ. ในจักรวรรดิซิลูซิด กลายเป็นเมืองหลวงอาณาจักรที่ปกครองโดยราชวงศ์เอเมซีนผู้ประทานชื่อเมือง เมืองนี้เดิมเป็นศูนย์รวมแห่งการบูชาอัลญะบัล รูปเคารพบูชาของลัทธินอกศาสนาที่เชื่อมโยงกับดวงอาทิตย์ ภายหลังจึงได้รับความสำคัญในศาสนาคริสต์ภายใต้การปกครองของจักรวรรดิไบแซนไทน์ ฮอมส์ถูกมุสลิมเข้าพิชิตในคริสต์ศตวรรษที่ 7 และกลายเป็นเมืองหลักของอำเภอที่มีชื่อปัจจุบัน ตลอดสมัยอิสลาม ราชวงศ์มุสลิมที่ต้องการแย่งชิงอำนาจซีเรียมุ่งเป้าไปที่ฮอมส์ เนื่องจากเมืองนี้มีตำแหน่งที่ตั้งทางยุทธศาสตร์ในพื้นที่ ฮอมส์เริ่มเสื่อมถอยภายใต้จักรวรรดิออตโตมันและเมืองนี้กลับมามีความสำคัญทางเศรษฐกิจอีกครั้งเมื่ออุตสาหกรรมฝ้ายของเมืองเฟื่องฟูในคริสต์ศตวรรษที่ 19  ในสมัยอาณัติฝรั่งเศส เมืองนี้กลายเป็นศูนย์กลางของการก่อกบฏ และหลังได้รับเอกราชใน ค.ศ. 1946 ก็กลายเป็นศูนย์กลางฝ่ายต่อต้านพรรคบะอัษต่อรัฐบาลซีเรียชุดแรก

## ศัพทมูลวิทยา
ชื่อนครสมัยใหม่เป็นรูปภาษาอาหรับของชื่อในภาษาละตินว่า *Emesus* ซึ่งมาจากภาษากรีกว่า *Émesa* หรือ *Émesos* หรือ *Hémesa*

ข้อมูลส่วนใหญ่อ้างว่าชื่อ *Emesa* มาจากชื่อชาวอาหรับร่อนเร่ที่รู้จักกันใในภาษากรีกว่า *Emesenoi* ผู้อาศัยอยู่ในพื้นที่นี้ก่อนหน้าอิทธิพลโรมัน พลเมืองอาหรับซึ่งหลายคนเข้าตั้งถิ่นฐานก่อนการพิชิตซีเรียของมุสลิม ย่อชื่อ *Émesa* เป็น *Homs* หรือ *Hims* 

ข้อมูลอีกส่วนอ้างว่าชื่อ *Émesa* หรือ *Hémesa* มาจากเมืองแอราเมอัน Hamath-zobah ซึ่งเป็นรูปประสมของ *Hamath* (; ; "ป้อมปราการ") และ *Sawbah* (;  *Ṣwba*; "ความใกล้") ดังนั้น ชื่อเมืองมีความหมายว่า "ป้อมปราการล้อมรอบ" ซึ่งสื่อถึงป้อมปราการฮอมส์และที่ราบล้อมรอบ

หลังจากนั้น นครนี้ได้รับการเรียกขานในภาษากรีกสมัยกลางเป็น  (*Khémps*) และ "*la Chamelle*" (แปลตรงตัวว่า "อูฐเพศเมีย" ในภาษาฝรั่งเศส แต่ René Dussaud กล่าวถึงแนวโน้มว่าจะเป็นการบิดเบือนชื่อภาษาอาหรับ) โดยนักรบครูเสด (เช่น William of Tyre, *Historia*, 7.12, 21.6) แม้ว่าพวกเขาไม่เคยปกครองนครนี้ก็ตาม

## ประวัติ

## เมืองพี่น้อง
ฮอมส์เป็นเมืองพี่น้องกับเมืองดังนี้:
* เบลูโอรีซองชี ประเทศบราซิล
* คัยเซรี ประเทศตุรกี
* แยซด์ ประเทศอิหร่าน

## หมายเหตุ

## อ้างอิง

## แหล่งข้อมูลอื่น

* eHoms – official website for Homs
* Homs Online – brief information about the city of Homs
* Emesa-net 
* Executive Branch of Homs  
* Drone footage revealing devastation of Homs, *[[The Independent]]*, 2 February 2016

หมวดหมู่:เมืองในประเทศซีเรีย
โกเวร์นาโดร์วาลาดาริส

**โกเวร์นาโดร์วาลาดาริส** () เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกของประเทศ ในปี ค.ศ. 2006 มีประชากร 260,405 คน เป็นเมืองศูนย์กลางเศรษฐกิจในหุบเขารีโอดูซี เมืองใต้อยู่บนฝั่งแม่น้ำรีอูดูซี 

หมวดหมู่:เมืองในรัฐมีนัชเจไรช์
วาฬนาร์วาล

**นาร์วาล** (; ) เป็นวาฬมีฟันขนาดกลาง ซึ่งใช้ชีวิตตลอดทั้งปีที่บริเวณอาร์กติก เป็นหนึ่งในสองของสปีชีส์วาฬวงศ์โมโนดอนติแด เช่นเดียวกับวาฬเบลูกา นาร์วาลเพศผู้มีลักษณะที่โดดเด่นคือ มีงาที่ยาว, ตรง, เป็นเกลียวที่ยื่นมาจากกรามบนด้านซ้ายของพวกมัน ซึ่งแท้ที่จริงแล้วคือ ฟันเพียงซี่เดียวของพวกมันที่อาจยาวได้ถึง 3 เมตร สำหรับตัวผู้บางตัวอาจมีได้ถึงสองซี่ ขณะที่ตัวเมียเองก็อาจมีได้เหมือนกันแต่ทว่าไม่ยาวและไม่โดดเด่นเท่า ปัจจุบันยังไม่ทราบเป็นที่แน่ชัดว่ามีไว้สำหรับทำอะไร เพราะนาร์วาลไม่ได้ใช้งาตรงนี้ในการขุดเจาะหาอาหารหรือต่อสู้กันเอง แต่สันนิษฐานว่างาของมันน่าจะมีไว้เพื่อดึงดูดตัวเมีย

ในยุคกลางงาของนาร์วาลถูกขายในราคาที่สูงให้แก่เชื้อพระวงศ์ชั้นสูง และถูกมองว่าเป็นยูนิคอร์นแห่งท้องทะเล

นาร์วาลส่วนใหญ่พบในบริเวณอาร์กติกของแคนาดาและเขตทะเลของกรีนแลนด์ หาได้ยากในบริเวณละติจูด 65°เหนือ นาร์วาลเป็นนักล่าที่มีเอกลักษณ์เฉพาะตัวในเขตอาร์กติก มันกินเหยื่อบริเวณพื้นใต้น้ำเป็นอาหาร โดยเป็นปลาซีกเดียวเป็นส่วนใหญ่ ที่ระดับความลึกถึง 1,500 เมตรใต้ก้อนน้ำแข็งหนา มีการล่านาร์วาลมากว่าหนึ่งพันปีโดยชาวอินูอิตในภาคเหนือของแคนาดาและกรีนแลนด์สำหรับเนื้อและงา รวมถึงล่าเพื่อการยังชีพแบบควบคุมยังคงดำเนินต่อไปจนถึงทุกวันนี้ ในขณะที่ประชากรต่างถือว่าพวกมันตกอยู่ในความเสี่ยง โดยเฉพาะอย่างยิ่งการเปลี่ยนแปลงสภาพภูมิอากาศมีช่วงที่แคบและอดอาหาร

## อ้างอิง

## อ่านเพิ่ม

*
* M. P. Heide-Jorgensen. "Narwhal", in *[https://books.google.com/books?id=2rkHQpToi9sC&pg=PP1 Encyclopedia of Marine Mammals]*, Perrin, Wursig and Thewissen eds. 
* Groc, Isabelle. "Hunt for the sea unicorn", *New Scientist* feature article, Issue 2956, 15 February 2014 https://www.newscientist.com/article/mg22129564.500-the-worlds-weirdest-whale-hunt-for-the-sea-unicorn.html#.UxJDeii9DHg

## แหล่งข้อมูลอื่น

*
* Biology and ecology of narwhals, NOAA
* Narwhal Discoveries
* Voices in the Sea – Sounds of the Narwhal 

หมวดหมู่:สัตว์จำพวกวาฬอาร์กติก
หมวดหมู่:สัตว์ที่พบในกรีนแลนด์
มะเร็งกระเพาะปัสสาวะ

**มะเร็งกระเพาะปัสสาวะ**คือเนื้องอกร้าย (การเจริญและแบ่งตัวของเซลล์โดยไม่มีการควบคุม) ชนิดใดๆ ที่เกิดขึ้นในกระเพาะปัสสาวะ ชนิดที่พบบ่อยที่สุดคือชนิดที่เกิดมาจากเซลล์เยื่อบุผนังกระเพาะปัสสาวะ เรียกว่า**ทรานซิชันแนลเซลล์คาร์ซิโนมา** (transitional cell carcinoma, มะเร็งเยื่อบุจากเซลล์แบบเปลี่ยนผ่าน) หรือ**ยูโรทีเลียลเซลล์คาร์ซิโนมา** (urothelial cell carcinoma, มะเร็งเยื่อบุชนิดเซลล์เยื่อบุทางเดินปัสสาวะ)

หมวดหมู่:เนื้องอกของทางเดินปัสสาวะ
พระนางอินว็อน

## พระราชประวัติ
สมเด็จพระราชินีอินว็อน สกุลคิมแห่งคยองจู (인원왕후 김씨) เสด็จพระราชสมภพในปี ค.ศ. 1687 เมื่อวันที่ 29 เดือน 9 เป็นปีที่ 13 ในรัชกาลของพระเจ้าซุกจง ทรงเป็นธิดาคนที่ 2 ของ คิม จู ชิน (Hangul: 김주신, Hanja: 金柱臣) กับสตรีสกุลโจ แห่งอิมชอน (Hangul: 임천 조씨, Hanja: 林川 趙氏) ทรงมีพระเชษฐา 2 คนคือ คิม ฮู ยอน (Hangul: 김후연, Hanja: 金後衍) และ คิม กู ยอน (Hangul: 김구연, Hanja: 金九衍) ส่วนพระเชษฐภคินีของพระองค์สมรสกับ ลี ด็อก อิน (Hangul: 시장이덕린, Hanja: 郡守李德隣) พระขนิษฐาของพระองค์สมรสกับ ยุน มยอง กโย (Hangul: 윤면교, Hanja: 尹勉教)   

ทรงเข้าพระราชพิธีราชาภิเษกสมรสกับพระเจ้าซุกจง เมื่อปี ค.ศ. 1702 ได้รับการแต่งตั้งขึ้นเป็นพระอัครมเหสี ซึ่งนับว่าเป็นพระอัครมเหสีพระองค์ที่ 3 ในรัชกาลพระเจ้าซุกจง ภายหลังการสวรรคตของพระมเหสีอินฮย็อน สกุลมิน และพระสนมเอกฮีบิน สกุลจางในปี ค.ศ. 1701 

ในปีค.ศ. 1711 ทรงพระประชวรด้วยโรคฝีดาษ ถึงแม้จะมีพระอาการหนักแต่ก็ทรงได้รับรักษาอย่างเต็มที่ จนกระทั่งหายประชวรได้ในที่สุด เมื่อทรงหายจากพระอาการประชวร พระเจ้าซุกจง พระราชสวามี ได้พระราชทานพระนามให้พระนางว่า **สมเด็จพระราชินีฮเยซุน อินว็อน วังบี** (惠順仁元王妃)

หลังจากที่พระเจ้าซุกจง พระราชสวามีเสด็จสวรรคต ในปีค.ศ. 1720 ทรงได้รับการเฉลิมพระราชอิสริยยศขึ้นเป็น   **สมเด็จพระราชินีฮเยซุน ชา-กย็อง อินว็อน วังแดบี พระบรมราชชนนีพันปีหลวง** (惠順慈敬仁元王大妃) โดยพระเจ้ากย็องจง ซึ่งเป็นพระราชโอรสบุญธรรม 

สี่ปีให้หลังเมื่อพระเจ้ากย็องจงเสด็จสวรรคตลง พระเจ้าย็องโจ พระราชอนุชารัชทายาทซึ่งได้ขึ้นครองราชย์สืบต่อมา โปรดให้เฉลิมพระราชอิสริยยศสมเด็จพระราชินีฮเยซุน ชา-กย็อง อินวอน วังแดบี พระบรมราชชนนีพันปีหลวง ขึ้นเป็น **สมเด็จพระบรมราชอัยยิกา** (大王大妃 대왕대비 แดวังแดบี) 

ในรัชกาลอันยาวนานของพระเจ้าย็องโจนั้น พระองค์ได้โปรดให้ถวายพระนามเพิ่มแด่สมเด็จพระบรมราชอัยยิกาหลายครั้งในโอกาสสำคัญ ๆ จนในที่สุดพระนามอย่างเป็นทางการของพระองค์ก็มีความยาวถึง 24 ตัวอักษร

สมเด็จพระราชินีอินวอน พระบรมราชอัยยิกา เสด็จสวรรคตเมื่อวันที่ 26 เดือน 3 ของปีที่ 33 ในรัชกาลพระเจ้าย็องโจ (ปีค.ศ. 1757) ณ พระตำหนักกย็องบกจอน (景福殿) พระราชวังชางด็อกกุง (昌德宮) สิริพระชนมายุ 70 พรรษา พระบรมศพของพระองค์ได้รับการบรรจุฝังในสุสานหลวงมย็องรึง จังหวัดคยองกี เคียงข้างพระบรมศพของพระราชสวามี คือพระเจ้าซุกจงและพระมเหสีอินฮย็อน สกุลมิน พระมเหสีพระองค์ที่ 2 ของพระเจ้าซุกจง

พระนางมีพระนามอย่างเป็นทางการภายหลังสวรรคตว่า **สมเด็จพระราชินีฮเยซุน ชา-กย็อง ฮ็อน-รย็อล ควางซ็อน ฮย็อนอิก คังซ็อง จ็องด็อก ซูชาง ย็องบก รยุงฮวา ชิงจ็อง อินว็อน วังฮู** (惠顺慈敬献烈光宣顯翼康圣贞德寿昌永福隆化徵靖仁元王后)

อนึ่ง พระมเหสีอินว็อนทรงเป็นทายาทรุ่นที่ 17 ที่สืบเชื้อสายมาจากพระเจ้ากย็องซุน กษัตริย์พระองค์สุดท้ายแห่งอาณาจักรซิลลา

## พระนามเต็ม
* **สมเด็จพระราชินีอินวอน, ฮเยซุน จาคยอง ฮอนรยอล ควางซอน ฮโยนิ๊ก คังซอง จองด็อก ซูชาง ยองบ๊ก ยุงฮวา ฮวีจอง จองอุน จองอึย จางม๊ก อินวอน วังฮู**
* ** 혜순자경헌렬광선현익강성정덕수창영복융화휘정정운장목인원왕후**
* **(惠順慈敬獻烈光宣顯翼康聖貞德壽昌永福隆化徽精正運定懿章穆仁元王后)**

หมวดหมู่:บุคคลในยุคราชวงศ์โชซ็อน
หมวดหมู่:บุคคลที่เกิดในปี พ.ศ. 2230
หมวดหมู่:บุคคลที่เสียชีวิตในปี พ.ศ. 2300
หมวดหมู่:ราชินีแห่งเกาหลี
หมวดหมู่:ราชวงศ์เกาหลี
หมวดหมู่:สมเด็จพระอัยยิกาเจ้า
สะพานทาโคมาแนโรส์

**สะพานทาโคมาแนโรส์** () เป็นคู่สะพานแขวนแฝดในรัฐวอชิงตัน สหรัฐอเมริกา ซึ่งพาทางหลวงรัฐหมายเลข 16 ข้ามช่องแคบทาโคมาแนโรส์ ในประวัติศาสตร์ ชื่อ "สะพานทาโคมาแนโรส์" เคยใช้กับสะพานเดิมที่มีชื่อเล่นว่า "เกอร์ตีห้อตะบึง" (Galloping Gertie) ซึ่งเปิดในเดือนกรกฎาคม ค.ศ. 1940 และพังถล่มลงมาในอีกสี่เดือนให้หลัง เช่นเดียวกับการแทนที่สะพานเดิมซึ่งเปิดใน ค.ศ. 1950 และยังคงใช้ได้จนถึงปัจจุบันนี้ โดยเป็นช่องทางเคลื่อนไปทางตะวันตกของสะพานแฝดปัจจุบัน

สะพานทาโคมาแนโรล์ดั้งเดิมเปิดวันที่ 1 กรกฎาคม ค.ศ. 1940 และได้รับฉายาว่า "เกอร์ตีห้อตะบึง" เนื่องจากคนงานก่อสร้างสังเกตการเคลื่อนไหวแนวดิ่งของตัวสะพานระหว่างช่วงที่มีลมแรง สะพานดังกล่าวถล่มลงในตอนเช้าของวันที่ 7 พฤศจิกายน ค.ศ. 1940 ภายใต้สภาพลมแรง ปัญหาด้านวิศวกรรมเช่นเดียวกับการมีส่วนร่วมของสหรัฐอเมริกาในสงครามโลกครั้งที่สอง ทำให้แผนสร้างสะพานใหม่ขึ้นทดแทนถูกเลื่อนไปหลายปี กระทั่งสะพานใหม่ที่มาแทนนั้นเปิดในวันที่ 14 ตุลาคม ค.ศ. 1950

จนถึง ค.ศ. 1990 การเติบโตของประชากรและการพัฒนาบนคาบสมุทร Kitsap ส่งผลให้การจราจรบนสะพานเกินขีดจำกัดที่สะพานถูกออกแบบไว้ ผลคือ ผู้มีสิทธิ์เลือกตั้งรัฐวอชิงตันลงคะแนนเสียงเห็นชอบมาตรการสนับสนุนการก่อสร้างสะพานคู่ขนานใน ค.ศ. 1998 หลังการประท้วงและการต่อสู้กันในศาลหลายครั้ง การก่อสร้างเริ่มขึ้นใน ค.ศ. 2002 และสะพานแห่งใหม่นั้นเปิดเพื่อรองรับการจราจรเคลื่อนไปทางตะวันออกเมื่อวันที่ 15 กรกฎาคม ค.ศ. 2007 ขณะที่ ค.ศ. 1950 สะพานถูกออกแบบใหม่ให้รองรับการจราจรไปทางตะวันตก

ขณะที่ดำเนินการก่อสร้างนั้น ทั้งสะพาน ค.ศ. 1940 และ 1950 เป็นสะพานแขวนยาวที่สุดในโลกเป็นอันดับสามในแง่ความยาวช่วงสะพานหลัก ตามหลังสะพานโกลเดนเกตและสะพานจอร์จ วอชิงตัน สะพาน ค.ศ. 1950 และ 2007 ปัจจุบันเป็นสะพานแขวนยาวที่สุดลำดับห้าในสหรัฐอเมริกา และยาวที่สุดเป็นอันดับที่ 31 ของโลก

มีการเก็บค่าผ่านทางบนสะพานตลอดอายุการใช้งานสี่เดือนของสะพานดั้งเดิม เช่นเดียวกับ 15 ปีแรกของสะพาน ค.ศ. 1950 ใน ค.ศ. 1965 พันธบัตรการก่อสร้างสะพานพร้อมดอกเบี้ยได้รับการจ่าย และรัฐยุติการเก็บค่าผ่านทางบนสะพาน มากกว่า 40 ปีให้หลัง มีการเก็บค่าผ่านทางอีกครั้งหนึ่งเพื่อเป็นส่วนหนึ่งของการจัดหางบประมาณให้แก่สะพานแฝด และปัจจุบันเก็บเฉพาะยานพาหนะที่สัญจรฝั่งตะวันออก

## อ้างอิง

## แหล่งข้อมูลอื่น

*
*
*
 
หมวดหมู่:สิ่งก่อสร้างในรัฐวอชิงตัน
ทาโคมาแนโรส์
ทาโคมาแนโรส์
โฆเซ มานูเอล ปินโต

**โฆเซ มานูเอล ปินโต โกโลราโด** () เกิดวันที่ 8 พฤศจิกายน ค.ศ. 1975 ที่เมืองเอลปูเอร์โตเดซานตามาริอา จังหวัดกาดิซ แคว้นอันดาลูซิอา ประเทศสเปน เป็นอดีตนักฟุตบอลชาวสเปน 

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลาลิกา
หมวดหมู่:บุคคลจากแคว้นอันดาลูซิอา
หมวดหมู่:ผู้รักษาประตูฟุตบอล
อันเดรว ฟุนตัส

**อันเดรว ฟุนตัส อี ปรัต** () เกิดเมื่อวันที่ 14 พฤศจิกายน ค.ศ. 1989 ที่เมืองบัญญอลัส จังหวัดชีโรนา แคว้นกาตาลุญญา เป็นนักฟุตบอลชาวสเปน เล่นให้กับสโมสรฟุตบอลบาร์เซโลนา ส่วนมากเล่นในตำแหน่งกองกลางตัวรับ

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลาลิกา
หมวดหมู่:บุคคลจากแคว้นกาตาลุญญา
หมวดหมู่:นักฟุตบอลชาวกาตาลา
หมวดหมู่:กองหลังฟุตบอล
โครงการบูรณะแม่น้ำสายหลักสี่สาย

**โครงการบูรณะแม่น้ำสายหลักสี่สาย** () เป็นโครงการที่เกี่ยวข้องกับ แม่น้ำฮัน, แม่น้ำนักดง, แม่น้ำคึม และแม่น้ำย็องซัน ในประเทศเกาหลีใต้ เป็นโครงการที่อี มย็อง-บัก ซึ่งเป็นประธานาธิบดีเกาหลีใต้ในสมัยนั้นเป็นผู้นำ และได้รับการประกาศว่าเสร็จสิ้นในวันที่ 21 ตุลาคม ค.ศ. 2011 จุดมุ่งหมายของโครงการคือปรับปรุงการรักษาความปลอดภัยที่เกิดจากน้ำ, การควบคุมน้ำท่วมและผลกระทบทางระบบนิเวศ โครงการนี้ได้รับการประกาศเป็นส่วนหนึ่งของ "กรีนนิวดีล" และได้เปิดตัวนโยบายในเดือนมกราคม ค.ศ. 2009 และได้รวมไว้ในแผนระดับชาติของรัฐบาลห้าปีในเดือนกรกฎาคม ค.ศ. 2009 รัฐบาลคาดว่าการลงทุนเต็มรูปแบบด้วยงบรวม 22.2 ล้านล้านวอน (ประมาณ 17.3 พันล้านดอลลาร์สหรัฐ) ทั้งนี้ ทางรัฐบาลไทยยังได้ทำการศึกษาโครงการบูรณะแม่น้ำสายหลักสี่สายที่ประเทศเกาหลีใต้ เพื่อเป็นหนึ่งในแนวทางแก้ไขปัญหาอุทกภัยในประเทศไทย พ.ศ. 2554 ในระยะยาวด้วยเช่นกัน

## สมุดภาพ

ไฟล์:4대강정비사업-금호강지류1.jpg|โครงการบูรณะแม่น้ำสายหลักสี่สาย ที่แม่น้ำคึมโฮมีเครื่องมือสำหรับเตรียมใช้งาน
ไฟล์:4대강정비사업-금호강지류2.jpg|แม่น้ำคึมโฮซึ่งกำลังมีการเตรียมการ
ไฟล์:4대강 금호강지류사업.jpg|ภาพขณะดำเนินการเสร็จสิ้น
ไฟล์:4대강정비사업-금호강지류3.jpg|บริเวณอื่น ๆ ของแม่น้ำคึมโฮ


## อ้างอิง

* Foreign Minister visits Four Major Rivers Restoration Project during the First Mekong-ROK Foreign Ministers' Meeting in Seoul
* รัฐมนตรีว่า​การกระทรวง​การต่างประ​เทศ​เยี่ยมชม​โครง​การบูรณะ​แม่น้ำของสาธารณรัฐ​เกาหลีระหว่าง​การ​เข้าร่วม​การประชุมรัฐมนตรี​ความร่วมมือลุ่มน้ำ​โขงกับสาธารณรัฐ​เกาหลี

## แหล่งข้อมูลอื่น
* Official website of The Four Major Rivers Restoration Project 
*  환경파괴 논란은 아직 안 끝나, controversies surrounding the openings of four reserves of the project 
* 4대강 재앙의 축포, 가증스런 MB어천가, the dangers of the Four Major Rivers Project 
* Foreign Minister visits Four Major Rivers Restoration Project during the First Mekong-ROK Foreign Ministers' Meeting in Seoul  
* Foreign Minister attends the First Mekong – ROK Foreign Ministers Meeting 

หมวดหมู่:แม่น้ำในประเทศเกาหลีใต้
หมวดหมู่:ลี มยองปาก
หนังสือเล่มนี้มีความลับ

***หนังสือเล่มนี้มีความลับ*** () เป็นนิยายแนวแฟนตาซีปี ค.ศ. 2007 เขียนโดย "นามปากกาบอช" ()

มีภาคต่อมาอีก 3 เล่ม

## บทวิจารณ์
เสียงตอบรับต่อหนังสือเป็นไปอย่างหลากหลายค่อนไปทางบวก

## แหล่งข้อมูลอื่น
* UK Site
* Hachette Group Book Site
* More About the Book 
* Allen and Unwin Australian Site
*  The Secret Fan Forum
*  Pseudonymous Bosch Official Website 
* Pseudonymous Bosch's Blog
* Pseudonymous Bosch's Twitter
* The Terces Society (Secret Series Fan Site)

หมวดหมู่:วรรณกรรมในปี พ.ศ. 2550
หมวดหมู่:นวนิยายแฟนตาซี
หมวดหมู่:นวนิยายลึกลับ
หมวดหมู่:วรรณกรรมแปล
DC

**DC**, **D.C.** หรือ **dc** อาจหมายถึง
* วอชิงตัน ดี.ซี.
* ไฟฟ้ากระแสตรง (direct current)
* การประมวลผลแบบกระจาย
* ศูนย์ข้อมูล
* ศูนย์กระจายสินค้า
* บัตรเดบิต
* ดีซีคอมิกส์ บริษัทอเมริกัน ผลิตการ์ตูนฮีโร่
* ดีซีชูส์ บริษัทอเมริกัน ผลิตรองเท้าและเครื่องแต่งกาย
* เซลล์เดนไดรต์ (Dendritic cell) เซลล์ภูมิคุ้มกันชนิดหนึ่ง
* ดรีมแคสต์ เครื่องเกมคอนโซล
* รหัสสายการบิน IATA ของโกลเดนแอร์
* 600 ในเลขโรมัน
พระจิต

[thumb|210px| พระจิตในรูปนกพิราบล้อมรอบด้วยบรรดาทูตสวรรค์ วาดโดย[กอร์ราโด จีอากวินโต ราวคริสต์ทศวรรษ 1750]]
**พระจิต** (ศัพท์คาทอลิก) หรือ **พระวิญญาณบริสุทธิ์** (ศัพท์โปรเตสแตนต์) หรือ **พระจิตศักดิ์สิทธิ์** (ศัพท์ออร์โธดอกซ์) () เป็นวิญญาณชนิดหนึ่งตามความเชื่อในศาสนาอับราฮัม อันได้แก่ ศาสนายูดาห์ ศาสนาคริสต์ และศาสนาอิสลาม แต่แต่ละศาสนาก็มีความเชื่อเกี่ยวกับพระจิตแตกต่างกัน บุคคลผู้ที่ได้รับพระจิต จะมีความคิดความอ่านไปในวิถีทางเดียวกับพระเจ้า

คริสต์ศาสนิกชนส่วนใหญ่ (นิกายโรมันคาทอลิก อีสเทิร์นออร์ทอดอกซ์ และโปรเตสแตนต์) เชื่อเรื่องตรีเอกภาพ โดยถือว่าพระเจ้าพระองค์เดียวนั้นทรงมีสามพระบุคคลแตกต่างกัน คือ พระบิดา พระบุตร และพระจิต  ดังนั้นจึงถือพระจิตเป็นพระเจ้าด้วย แต่คริสต์ศาสนิกชนอีกหลายนิกาย (เช่น พยานพระยะโฮวา) รวมทั้งศาสนาอับราฮัมอื่น ๆ (คือชาวยิวและชาวมุสลิม) ก็ไม่ยอมรับความเชื่อนี้

## ศาสนายูดาห์
คำว่า “พระจิต” ปรากฏเพียงสามครั้งในคัมภีร์ฮีบรู (ในสดุดี  51:11 และอีกสองครั้งใน อิสยาห์ 63:10,11) ขณะที่คำว่า “พระวิญญาณ” ที่หมายถึง “พระวิญญาณของพระเจ้า” จะปรากฏบ่อยครั้งกว่า ศาสนายูดาห์เชื่อว่าพระเจ้ามีหนึ่งเดียวเท่านั้น ดังนั้นไม่ว่าแนวคิดแบบทวิเอกภาพนิยม (ที่ว่าพระเจ้าเดียวมีสองพระบุคคล) หรือตรีเอกภาพนิยม (ที่ว่าพระเจ้าเดียวมีสามพระบุคคล) ศาสนายูดาห์ก็ถือว่าไม่ใช่แนวคิดแบบเอกเทวนิยมอย่างแท้จริง คำว่า “รวค ฮาโกเดช” (Holy Spirit) ปรากฏหลายครั้งในวรรณคดีทาลมุดและมิดราช โดยใช้หมายถึงการดลใจผู้เผยพระวจนะ และบางครั้งก็หมายถึงพระเจ้าเอง คำว่า “พระจิต” ในภาษารับบี แม้ว่ามักใช้ในเชิงเป็นบุคคล แต่ยังคงหมายถึง “คุณภาวะของพระเจ้า ซึ่งเป็นคุณลักษณะอย่างหนึ่งของพระองค์” ต่างจากศาสนาคริสต์กระแสหลักที่มองว่าพระจิตเป็น “ภาคทางอภิปรัชญาของเทวสภาพ”

ในศาสนายูดาห์ จึงมีการกล่าวถึง “พระวิญญาณของพระเจ้า” “พระจิตของพระยาห์เวห์” อยู่หลายครั้ง แต่ปฏิเสธความเชื่อเรื่องพระเจ้ามีสองหรือสามพระบุคคล

## ศาสนาคริสต์
คริสต์ศาสนิกชนส่วนใหญ่ถือว่า “พระจิต” คือพระบุคคลที่สามของพระเจ้าซึ่งเป็นตรีเอกภาพ อันประกอบด้วยพระบิดา พระบุตร และพระจิต คริสตชนเชื่อว่าพระจิตนี้เป็นผู้เปิดเผยพระนามอันศักดิ์สิทธิ์ของพระองค์ว่า “ยาห์เวห์” ต่อประชาชนชาวอิสราเอล และเป็นผู้ส่งพระบุตรคือพระเยซูมาช่วยประชาชนนั้นให้รอดจากพระพิโรธ และส่งพระจิตมาเพื่อชำระและประทานชีวิตแก่คริสตจักร พระเจ้าที่ทรงเป็นตรีเอกภาพนี้มีสาม “พระบุคคล” แต่เป็นภาวะพระเจ้าเดียว ซึ่งเรียกว่าเทวภาพ (Godhood) ซึ่งเป็นพระสารัตถะของพระเจ้า

ในจดหมายของนักบุญเปาโลถึงชาวกาลาเทีย เปาโลอัครทูตกล่าวว่าผลของพระจิต คือ ความรัก ความปลาบปลื้มใจ สันติสุข   ความอดกลั้นใจ ความปรานี ความดี ความเชื่อ  ความสุภาพอ่อนน้อม การรู้จักบังคับตน

## ศาสนาอิสลาม
ในศาสนาอิสลาม คำว่า "วิญญาณบริสุทธิ์" ( *al-Ruh al-Qudus*) ปรากฏหลายครั้งในคัมภีร์อัลกุรอาน โดยหมายถึงผู้ทำหน้าที่สื่อสารหรือปฏิบัติงานแทนพระเจ้า ในตำราหะดีษจึงระบุว่าวิญญาณบริสุทธิ์คือทูตสวรรค์ญิบรีล คำว่า "จิตวิญญาณ" (الروح *al-Ruh*) ในศาสนาอิสลามยังใช้หมายถึงวิญญาณจากพระเจ้าที่สร้างสรรค์และให้ชีวิตแก่นบีอาดัม และเป็นผู้ดลใจเหล่าทูตสวรรค์และผู้เผยพระวจนะ ตามอัลกุรอานความเชื่อว่าพระเจ้าทรงเป็นตรีเอกภาพหรือทวิเอกภาพถือเป็นเรื่องต้องห้ามและผู้เชื่อถือว่าทำบาปหนัก นอกจากนี้คำว่าวิญญาณบริสุทธิ์ในภาษาอาหรับยังอยู่ในรูปเพศชายเสมอในอัลกุรอาน (แต่เพศทางไวยากรณ์อาจจะไม่เกี่ยวกับเพศทางกายภาพ)

## อ้างอิง

หมวดหมู่:ศาสนา
หมวดหมู่:สิ่งเหนือธรรมชาติ
แมวเสือ

**แมวเสือ** หรือ **ออนซิลลา** () เป็นสัตว์ตระกูลแมวลายจุดขนาดเล็ก พบในป่าฝนเขตร้อนของอเมริกากลางและอเมริกาใต้ เป็นญาติใกล้ชิดกับโอเซลอตและมาร์เกย์ ขนสีออกน้ำตาลเหลืองมีจุดสีดำ  แมวเสือเป็นสัตว์หากินในเวลากลางคืนล่าสัตว์ฟันแทะและนกเป็นอาหาร

## ชนิดย่อย
แมวเสือมีชนิดย่อยดังนี้:
**Leopardus tigrinus tigrinus*, ทางตะวันออกของเวเนซุเอลา, กายอานา, ทางตะวันออกเฉียงเหนือของบราซิล
**Leopardus tigrinus guttulus*, ทางตอนกลางและตอนใต้ของบราซิล, อุรุกวัย, ปารากวัย, ทางตอนเหนือของอาร์เจนตินา
**Leopardus tigrinus oncilla*, อเมริกากลาง
**Leopardus tigrinus pardinoides*, ทางตะวันตกของเวเนซุเอลา, โคลอมเบีย, เอกวาดอร์

## อ้างอิง
เอลลี่ เจิ่น

**เอลลี่ เจิ่น** () เกิดวันที่ 6 สิงหาคม ค.ศ. 1987 ที่นครโฮจิมินห์ เป็นนางแบบชาวอเมริกันเชื้อสายเวียดนาม เธอสืบสายเลือดมาจากชาวเวียดนามและจีน มีชื่อเสียงด้านการถ่ายภาพวาบหวาม และหน้าอกธรรมชาติขนาดใหญ่ ปัจจุบัน เธอยังคงใช้ชีวิตและทำงานถ่ายแบบอยู่ที่นครโฮจิมินห์ ในขณะเดียวกัน เธอยืนยันที่จะไม่ถ่ายภาพเปลือย นอกจากนี้ เธอยังเคยร่วมงานกับเจ มณฑล ในภาพยนตร์เรื่อง*[[เราสองสามคน]]*

## ผลงานภาพยนตร์
* *[[ไซง่อน โย่!]]* ค.ศ. 2010
* *[[เหิ่นมาเซียวกวาย]]* ภาพยนตร์สยองขวัญ 3 มิติ เรื่องแรกของภาพยนตร์เวียดนาม ออกฉายในปี ค.ศ. 2010 โดยแสดงร่วมกับนักแสดงที่มีชื่อเสียงอย่างเวินบิ ต๋วน แอง

## อ้างอิง

## แหล่งข้อมูลอื่น
* ellytran.com 
* Website chính thức 
* Elly Trần tại phố đèn lồng 
* Elly Tran Ha กับ เจ มณฑล
* รูปภาพเอลลี่ เจิ่น 

หมวดหมู่:ชาวอเมริกันเชื้อสายเวียดนาม
หมวดหมู่:นักแสดงเวียดนาม
หมวดหมู่:นางแบบเวียดนาม
หมวดหมู่:บุคคลจากโฮจิมินห์ซิตี
คิตากาตะ

**คิตากาตะ** () เป็นนครที่ตั้งอยู่ทางตะวันตกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นในฐานะเทศบาลนครเมื่อวันที่ 31 มีนาคม ค.ศ. 1954 มีขนาดพื้นที่ทั้งสิ้น 554.63 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 42,798 คน

คิตากาตะมีชื่อเสียงในเรื่องราเม็ง ในท้องที่นครคิตากาตะมีจำนวนร้านราเม็งเฉลี่ยต่อจำนวนประชากรสูงที่สุดในญี่ปุ่น

## ภูมิศาสตร์
### เทศบาลข้างเคียง
* จังหวัดฟูกูชิมะ
** นครไอซูวากามัตสึ
** เมืองนิชิไอซุ
** หมู่บ้านคิตาชิโอบาระ
** เมืองบันได
** เมืองไอซูบังเงะ
** หมู่บ้านยูงาวะ
* จังหวัดยามางาตะ
** นครโยเนซาวะ
** เมืองอีเดะ
** เมืองโองูนิ
* จังหวัดนีงาตะ
** นครชิบาตะ
** เมืองอางะ

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของคิตากาตะลดลงในช่วง 60 ปีที่ผ่านมา

## อ้างอิง

## แหล่งข้อมูลอื่น
* 
*  
* สมาคมการท่องเที่ยวคิตากาตะ 

คิตากาตะ
จอห์น รากัซซีนี

**จอห์น ราล์ฟ รากัซซีนี** (; ค.ศ. 1912 — 22 พฤศจิกายน ค.ศ. 1988) เป็นวิศวกรไฟฟ้าชาวอเมริกัน และศาสตราจารย์ทางด้านวิศวกรรมไฟฟ้า ผลงานของ รากัซซีนีในเรื่องการแปลง Z มีส่วนสำคัญอย่างมากในพัฒนาสาขาการประมวลผลสัญญาณ (signal processing) และการควบคุมดิจิทัล (digital control)

## ประวัติ
รากัซซีนี เกิดที่รัฐนิวยอร์กสำเร็จการศึกษาระดับปริญญาบัณฑิตทางด้านวิทยาศาสตร์และวิศวกรรมไฟฟ้าจากวิทยาลัยประจำเมืองนิวยอร์ก (City College of New York) ในปี ค.ศ. 1932 และ ปี ค.ศ. 1933  ตามลำดับ และเข้ารับการศึกษาทางด้านอักษรศาสตร์มหาบัณฑิต (A.M.) และระดับปริญญาเอกด้านวิศวกรรมไฟฟ้าที่มหาวิทยาลัยโคลัมเบีย (Columbia University) ในปี ค.ศ. 1939 และ ค.ศ. 1941 นอกจากนี้ รากัซซีนี ยังเคยเป็นคณบดีประจำคณะวิศวกรรมและวิทยาศาสตร์แห่งมหาวิทยาลัยนิวยอร์ก และในระหว่างสงครามโลกครั้งที่สอง  รากัซซีนียังเคยมีส่วนร่วมในโครงการแมนฮัตตัน ขณะดำรงตำแหน่งเป็นหัวหน้าภาควิชาวิศวกรรมไฟฟ้าที่มหาวิทยาลัยโคลัมเบีย

## ผลงาน
รากัซซีนี มีลูกศิษย์ที่มีชื่อเสียงสาขาทฤษฎีระบบควบคุมในเวลาต่อมาหลายคน ได้แก่ รูดอล์ฟ คาลมาน ผู้คิดค้นตัวกรองคาลมาน (Kalman filter) และเป็นผู้นำเสนอแบบจำลองปริภูมิสถานะมาใช้ในการสร้างแบบจำลองทางคณิตศาสตร์ของระบบ อันเป็นการนำองค์ความรู้ของทฤษฎีระบบควบคุมไปสู่ยุคใหม่ ที่เรียกว่า ทฤษฎีระบบควบคุมสมัยใหม่ (modern control theory) และ อีไลเอฮู อิมบราแฮม จัวรี่ (Eliahu Ibraham Jury) ผู้มีส่วนร่วมในการพัฒนาการแปลง Z (Z-transform) และคิดค้นการแปลง Z ขั้นสูง และ ล็อทฟี่ แอสเกอร์ ซาเด็ท (Lotfi Asker Zadeh) ผู้คิดค้นเซตวิภัชนัย (Fuzzy sets) และ ตรรกศาสตร์คลุมเครือ (Fuzzy logic) โดยในปี ค.ศ. 1952 รากัซซีนี และ ซาเด็ท ได้ร่วมกันพัฒนา การแปลง Z สำหรับการประมวลและการวิเคาระห์สัญญาณบนโดนเมนเวลาวิยุต (discrete-time signal processing)

ในปี ค.ศ. 1979 สภาวิชาการการควบคุมอัตโนมัติแห่งสหรัฐอเมริกา (American Automatic Control Council) ได้ตั้งรางวัล จอห์น อาร์ รากัซซีนี (John R. Ragazzini Award) เพื่อเป็นรางวัลที่มอบให้แก่นักวิจัยที่มีคุณูปการแก่วงการวิชาการทฤษฎีระบบ และ รากัซซีนี เป็นผู้ที่ได้รับรางวัลนี้คนแรก

## อ้างอิง

## แหล่งข้อมูลอื่น
* John R. Ragazzini's Obituary จาก เดอะนิวยอร์กไทมส์
* John R. Ragazzini's on the Mathematics Genealogy Project's page.

หมวดหมู่:นักทฤษฎีระบบควบคุม
หมวดหมู่:บุคคลที่เกิดในปี พ.ศ. 2455
หมวดหมู่:บุคคลที่เสียชีวิตในปี พ.ศ. 2531
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากมหาวิทยาลัยนิวยอร์ก
DB

**DB**, **Db**, **dB** ฯลฯ อาจหมายถึง
* เดซิเบล (dB) หน่วยความดังเสียง
* ดุบเนียม (Db) ธาตุเคมี
* ฐานข้อมูล
** ระบบจัดการฐานข้อมูล
** .db ส่วนขยายไฟล์ฐานข้อมูล
* ดีแฟลต (D♭) โน้ตดนตรี
* ธนาคารดอยซ์แบงก์ ธนาคารเยอรมัน
* เดเบ บริษัทผลิตรถยนต์ของฝรั่งเศส
* ดราก้อนบอล
กบฏโรงเบียร์

**กบฏโรงเบียร์** หรือ **กบฏมิวนิก** (Munich Putsch) หรือที่ในเยอรมนีเรียกว่า **กบฏฮิตเลอร์** (Hitlerputsch) หรือ **กบฏฮิตเลอร์-ลูเดินดอร์ฟ** (Hitler-Ludendorff-Putsch) เป็นความพยายามก่อการปฏิวัติอันล้มเหลวโดยอดอล์ฟ ฮิตเลอร์–หัวหน้าพรรคนาซี พร้อมกับพลเอกเอริช ลูเดินดอร์ฟ–อดีตเจ้าพนักงานใหญ่ผู้บัญชาการยุทธภัณฑ์ และผู้นำหัวหน้าคัมพฟ์บุนด์คนอื่น ๆ -เพื่อยึดอำนาจในมิวนิก รัฐบาวาเรีย ในช่วงระหว่างวันที่ 8-9 พฤศจิกายน ค.ศ. 1923 ด้วยจำนวนประมาณ 2 พันคนของเหล่านาซีได้เดินขบวนไปยังใจกลางเมืองของมิวนิก ที่พวกเขาได้ปะทะกับตำรวจซึ่งได้ส่งผลทำให้มีผู้เสียชีวิตโดยคนของนาซีตายไป 14 คนและเจ้าหน้าที่ตำรวจ 4 นาย ส่วนฮิตเลอร์เองไม่ได้รับบาดเจ็บในช่วงการปะทะ แม้ว่าเขาจะได้ล็อกแขนซ้ายไว้กับแขนขวาของแม็ก แอร์วิน ชัสเนอร์-ริซเตอร์ (Max Erwin von Scheubner-Richter) ผู้ซึ่งเมื่อเขาได้ถูกยิงและเสียชีวิต ได้ดึงตัวฮิตเลอร์มาที่เท้าของเขา ฮิตเลอร์ได้หลบหนีอย่างกระทันหันและมุ่งมั่นไปยังที่ปลอดภัยในชนบท ภายหลังสองวัน ฮิตเลอร์ได้ถูกจับกุมและถูกตั้งข้อกล่าวหาว่าก่อกบฎ

จากมุมมองของฮิตเลอร์ ความพยายามที่จะยึดอำนาจอย่างผิดกฎหมายนั้นมีข้อดีสามประการ ประการแรก, การก่อกบฏภายใต้ชักนำของฮิตเลอร์ได้ให้ความสนใจของประเทศเยอรมันและสร้างหน้าพาดหัวข่าวหน้าแรกในหนังสือพิมพ์ทั่วโลก การจับกุมตัวเขาได้มีผลตามมาด้วยการพิจารณาคดี 24 วันซึ่งได้รับการเผยแพร่อย่างกว้างขวางและทำให้ฮิตเลอร์ได้กล่าวสุนทรพจน์ต่อหน้าศาลและประชาชนเพื่อเผยแพร่ความรู้สึกชาตินิยมที่มีต่อประเทศ ฮิตเลอร์ได้ถูกตัดสินว่ามีความผิดในข้อหากบฏและถูกตัดสินโทษจำคุก 5 ปีในเรือนจำลันด์สแบร์ก(Landsberg) ประการที่สองคือการใช้เวลาในคุกเพื่อเขียนหนังสือ **[[ไมน์คัมพฟ์]]**("**การต่อสู้ของข้าพเจ้า**") ซึ่งได้คอยกำกับการเขียนกับเพื่อนผู้ช่วยร่วมคุกของเขา อีมิล มารีเซอร์(Emil Maurice) และรูดอล์ฟ เฮสส์ เมื่อวันที่ 20 ธันวาคม ค.ศ. 1924 หลังจากได้อยู่ในเรือนจำได้เพียงเก้าเดือน ฮิตเลอร์ก็ได้รับการปล่อยตัว และประการสุดท้ายของฮิตเลอร์คือความเข้าใจว่าการขึ้นสู่อำนาจคือหนทางที่ถูกต้องมากกว่าการปฏิวัติหรือใช้กำลังบังคับ ดังนั้นผลลัพธ์ที่สำคัญที่สุดของการก่อกบฏคือการตัดสินใจของฮิตเลอร์เพื่อเปลี่ยนกลยุทธของพรรคนาซี ซึ่งต้องการให้มีการพึ่งพาการพัฒนาและโฆษณาชวนเชื่อนาซีที่เพิ่มมากขึ้น

## อ้างอิง


โรงเบียร์
โรงเบียร์
โรงเบียร์
หมวดหมู่:พ.ศ. 2466
โรงเบียร์
XP

**XP** อาจหมายถึง
* วินโดวส์เอกซ์พี ระบบปฏิบัติการคอมพิวเตอร์
* ออฟฟิศเอกซ์พี โปรแกรมสำนักงาน
* แอทลอนเอกซ์พี หน่วยประมวลผลกลางของเอเอ็มดี
* ไคโร สัญลักษณ์ของศาสนาคริสต์ ☧
* ข้ามแพลตฟอร์ม (cross-platform; X หมายถึง cross)
* อีโมติคอนชนิดหนึ่ง ลักษณะคล้ายเม้มตากับแลบลิ้น
* ค่าประสบการณ์ ในเกมเล่นตามบทบาท
* Xeroderma pigmentosum ภาวะผิดปกติในหน่วยพันธุกรรม
* รหัสสายการบิน IATA ของเอกซ์ตราแอร์เวส์
* ในภาษาศาสตร์เชิงทฤษฎี หมายถึง วลีชนิดใดก็ได้ เช่น NP คือนามวลี, AP คือคุณศัพท์วลี, PP คือบุพบทวลี ฯลฯ
เอกชัย

**เอกชัย** อาจหมายถึง

* ถนนเอกชัย เส้นทางเชื่อมต่อระหว่างกรุงเทพมหานครกับจังหวัดสมุทรสาคร
* โรงพยาบาลเอกชัย 
* โรงเรียนเอกชัย
* บุคคล
** เอกชัย ศรีวิชัย นักร้องลูกทุ่ง
** เอกชัย นพจินดา อดีตผู้ประกาศข่าวกีฬาทางช่อง 7
** เอกชัย วารุณประภา อดีตเลขาธิการคณะกรรมการการเลือกตั้ง
** เอกชัย เอื้อครองธรรม ผู้กำกับภาพยนตร์และละครเวที
** เอกชัย เอื้อสังคมเศรษฐ์ นักร้อง นักแสดง และพิธีกร
** พลเอกเอกชัย ศรีวิลาศ ผู้อำนวยการสำนักสันติวิธีและธรรมาภิบาล สถาบันพระปกเกล้า
** ชัชวิทย์ ก่อตั้งเกียรติกุล ชื่อเดิม เอกชัย ก่อตั้งเกียรติกุล
** แทนคุณ จิตต์อิสระ ชื่อเดิม เอกชัย แซ่ผ่าง และ เอกชัย บูรณผานิต
ไวรัสคุ้มครองข้อมูลส่วนบุคคล

**ไวรัสคุ้มครองข้อมูลส่วนบุคคล** () มีผลกับระบบปฏิบัติการ Windows XP, Windows Vista และ Windows 7

## รูปแบบการทำงาน
ไวรัสคุ้มครองข้อมูลส่วนบุคคล เป็นไวรัสที่ปลอมว่าเครื่องคอมพิวเตอร์ติดไวรัสชนิดอื่นๆ เมื่อไวรัสตัวนี้ทำงาน จะแสดงผลว่ากำลังค้นหาไวรัสและพบไวรัสชนิดต่างๆซึ่งปลอมขึ้นโดยตัวมันเอง ทั้งยังป้องกันการทำงานโปรแกรมของ Windows ในเครื่องที่ติดไวรัส ป้องกันการเข้าสู่อินเทอร์เน็ต ป้องกันการเรียกคืนระบบ 

การแสดงผลการค้นหาไวรัสหลอกว่าพบไวรัส จากนั้นหากเราต้องกำจัดไวรัสซึ่งปลอมขึ้น ต้องชำระเงินค่าลงทะเบียนโปรแกรม จัดได้ว่าเป็นไวรัสที่หลอกลวงเพื่อเงินแบบเบ็ดเสร็จ

## อ้างอิง

## แหล่งข้อมูลอื่น
*Privacy Protection virus – how to remove
Privacy Protection
ครีบยัน

thumb|250x250px|ครีบยันใช้ที่โบสถ์เมียงโอ ประเทศฟิลิปปินส์
[thumb|200px|ครีบยันที่ใช้ที่[Beverley minster|มหาวิหารเบเวอร์ลีย์ในอังกฤษซึ่งเป็นครีบยันทึกผสมกับครีบยันแบบปีกที่กางออกไปจากตัวสิ่งก่อสร้าง]]
**ครีบยัน** () คือวัสดุหรือส่วนของโครงสร้างที่ใช้พยุง รับน้ำหนัก ยึด วัตถุ สิ่งของ หรือโครงสร้าง ให้มีความแข็งแรง มีเสถียรภาพในการคงอยู่ ไม่ล้ม หรือพังทลาย

## ครีบยันประเภทต่าง ๆ
* ในการก่อสร้างอาคาร ครีบยันจะใช้เป็นเสาชั่วคราวในการรับน้ำหนักของไม้แบบเพื่อการก่อสร้างโครงสร้างส่วนบน ซึ่งมักจะเป็นไม้หรือโลหะ
* ในการขุดดินที่มีบริเวณกว้างและมีความลึกมาก ครีบยันจะเป็นส่วนของโครงสร้างชั่วคราว เพื่อใช้เป็นตัวยึดเสาเข็มเหล็กให้มีเสถียรภาพ มั่นคง แข็งแรง ไม่พังทลายจากแรงดันดิน วัสดุที่ใช้มักจะเป็นเหล็ก
* ครีบยันในโครงหลังคาเหล็กหรือไม้ ที่เป็นโครงถัก คือชิ้นส่วนที่อยู่ทแยงระหว่างชิ้นส่วนในแนวดิ่งและแนวราบ
* สำหรับเรือนไทย ไม้ครีบยันหรือไม้เท้าแขน จะใช้รองรับชายคาที่ยื่นออกมาจากตัวอาคาร ครีบยันสำหรับอาคารทางสถาปัตยกรรมไทย อื่น ๆ เช่น โบสถ์ วัด วิหาร จะเรียกว่า คันทวย
* ในด้านการเกษตรกรรมและภูมิสถาปัตยกรรม ไม้ค้ำยันจะใช้พยุงต้นอ่อนของพันธุ์ไม้ต่าง ๆ เพื่อให้พันธุ์ไม้เหล่านั้นตั้งตรง ไม่ล้ม และคงอยู่ได้
* ฯลฯ

## ดูเพิ่ม
* นั่งร้าน
* ครีบยันลอย

## อ้างอิง

หมวดหมู่:สิ่งก่อสร้าง
หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:สถาปัตยกรรมไทย
หมวดหมู่:สถาปัตยกรรมกอทิก
หมวดหมู่:เสาและเอนทาเบลเชอร์
สภาการโบราณสถานระหว่างประเทศ

**สภาการโบราณสถานระหว่างประเทศ** () หรือ **อิโคโมส** (ICOMOS) เป็นสมาคมวิชาชีพซึ่งดำเนินงานด้านการอนุรักษ์และปกป้องคุ้มครองสถานที่อันเป็นมรดกทางวัฒนธรรมทั่วโลก และเสนอคำแนะนำต่อยูเนสโกในเรื่องแหล่งมรดกโลก

ความคิดในการจัดตั้งอิโคโมสนั้นสืบเนื่องมาจากการประชุมที่เอเธนส์ว่าด้วยการบูรณะอาคารประวัติศาสตร์ (Athens Conference on the restoration of historic buildings) ที่สำนักงานพิพิธภัณฑ์ระหว่างประเทศ (International Museums Office) จัดขึ้นใน ค.ศ. 1931 และนำไปสู่การออกกฎบัตรเอเธนส์ (Athens Charter) ซึ่งนำเสนอแนวคิดเรื่องมรดกระหว่างประเทศ (international heritage) จนใน ค.ศ. 1964 สภาสถาปนิกและผู้ชำนัญพิเศษด้านอาคารประวัติศาสตร์ ชุดที่สอง (Second Congress of Architects and Specialists of Historic Buildings) ประชุมกันในเมืองเวนิส ประเทศอิตาลี และมีข้อมติ 13 ข้อ ข้อมติข้อแรกให้ออกกฎบัตรระหว่างประเทศว่าด้วยการอนุรักษ์และบูรณะโบราณสถานและแหล่งที่ตั้ง (International Charter on the Conservation and Restoration of Monuments and Sites) หรือที่เรียกกันว่า กฎบัตรเวนิส (Venice Charter) และข้อมติข้อที่สองให้จัดตั้งอิโคโมสขึ้นมาดำเนินการตามกฎบัตรนี้ จึงมีการจัดตั้งอิโคโมสที่กรุงวอร์ซอ ประเทศโปแลนด์ ใน ค.ศ. 1965

ปัจจุบัน อิโคโมสมีสำนักงานใหญ่อยู่ในเมืองชาร็องตง-เลอ-ปง กรุงปารีส ประเทศฝรั่งเศส มีสมาชิกเป็นบุคคลธรรมดามากกว่า 10,100 คนจากประเทศกว่า 153 แห่ง และมีคณะกรรมการระดับชาติกว่า 110 ชุด กับคณะกรรมการทางวิทยาศาสตร์ในระดับระหว่างประเทศกว่า 28 ชุด สมาชิกของอิโคโมสนั้นต้องมีคุณวุฒิในสาขาการอนุรักษ์ และต้องเป็นนักจดหมายเหตุ นักบรรพชีวินวิทยา นักบริหารแหล่งมรดก นักโบราณคดี นักประวัติศาสตร์ นักผังเมือง นักมานุษยวิทยา วิศวกร  หรือสถาปนิก แต่ก็มีข้อยกเว้นในกรณีเฉพาะ

นอกจากนี้ อิโคโมสยังร่วมมือกับและเป็นสมาชิกผู้ก่อตั้งบลูชีลด์อินเทอร์เนชันนัล (Blue Shield International) ซึ่งปกป้องคุ้มครองแหล่งวัฒนธรรมของโลกที่เป็นอันตรายจากภัยสงครามและภัยธรรมชาติ

## ดูเพิ่ม
* สหภาพระหว่างประเทศเพื่อการอนุรักษ์ธรรมชาติ (IUCN)

## อ้างอิง

## แหล่งข้อมูลอื่น

*เว็บไซต์ของอิโคโมส 
*เว็บไซต์ของอิโคโมสไทย

หมวดหมู่:องค์การทางโบราณคดี
โบราณสถานแห่งเติงเฟิง

**โบราณสถานแห่งเติงเฟิง ณ "ใจกลางฟ้าดิน"** (; ) คือแหล่งมรดกโลกที่ตั้งอยู่ในมณฑลเหอหนาน ประเทศสาธารณรัฐประชาชนจีน 

## มรดกโลก
เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อปี พ.ศ. 2552 (ค.ศ. 2010) ที่กรุงบราซิเลีย ประเทศบราซิล ด้วยข้อกำหนดและหลักเกณฑ์ในการพิจารณา ดังต่อไปนี้
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

## อ้างอิง

* Mount Wutai 

หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในมณฑลเหอหนาน
ผักชีฝรั่ง

**ผักชีฝรั่ง** เป็นไม้ล้มลุกเมืองร้อนปีเดียวหรือหลายปี ในวงศ์ผักชี (Apiaceae) มีถิ่นกำเนิดในประเทศเม็กซิโกและทวีปอเมริกาใต้ แต่มีการปลูกเลี้ยงไปทั่วโลก

ผักชีฝรั่งมีชื่อพื้นเมืองอื่นดังนี้ ผักชีดอย (เหนือ, เชียงใหม่) มะและเด๊าะ (กะเหรี่ยง, แม่ฮ่องสอน) หอมป้อมกุลา (เหนือ) ผักหอมเป (อีสาน)

## ลักษณะทางพฤกษศาสตร์
ผักชีฝรั่งมีลำต้นเตี้ยติดดิน ใบออกรอบโคนต้น ไม่มีก้านใบ ใบรูปหอก ยาวรี โคนใบสอบลง ยาวประมาณ 10-15 เซนติเมตร กว้างประมาณ 2-3 เซนติเมตร ขอบใบจักรแบบฟันเลื่อย และที่ปลายจักรมีหนามอ่อนๆ ดอกมีก้านชูสูงประมาณ 10-20 เซนติเมตร แตกกิ่งช่อดอกตรงปลาย ดอกเป็นกระจุกกลม สีขาวอมเขียว ตรงโคนช่อดอกมีใบประดับรูปดาว มีกลิ่นหอมทั้งต้นและใบ

## สรรพคุณทางยา
ใบ ตำเป็นยาทาแก้แผลเรื้อรัง และแก้บวม ทั้งต้น แก้แมลงสัตว์กัดต่อย แก้ปวดศีรษะ อาหารเป็นพิษ (ผักพื้นบ้าน อาหารพื้นเมือง, 2550, 56)}

## อ้างอิง

## แหล่งข้อมูลอื่น

*Long Coriander (''Eryngium foetidum'' L.) page from Gernot Katzer's Spice Pages
*Mexican Coriander (''Eryngium foetidum'' L.) page Information on the various common names of "Long Coriander" & cultivation tips.

หมวดหมู่:ผัก
หมวดหมู่:ผักสวนครัว
หมวดหมู่:วงศ์ผักชี
หมวดหมู่:สมุนไพรไทย
มาราสมัส

**มาราสมัส** () เป็นภาวะทุพโภชนาการอย่างหนึ่ง มีลักษณะเฉพาะคือขาดพลังงานเป็นสำคัญ ผู้ป่วยมักมีลักษณะผอมหนังหุ้มกระดูกส่วนใหญ่เกิดในผู้ป่วยเด็กอายุน้อยกว่า 1 ปี ในขณะที่ควาชิโอร์กอร์ซึ่งเป็นภาวะทุพโภชนาการอีกแบบนั้นมักเกิดในผู้ป่วยเด็กอายุมากกว่า 18 เดือน และมีลักษณะของการขาดโปรตีนเป็นสำคัญ มักทำให้บวมน้ำ พยากรณ์โรคของมาราสมัสค่อนข้างดีกว่าควาชิโอร์กอร์

คำว่า มาราสมัส (marasmus) มาจากภาษากรีก μαρασμός marasmos "consumption" (การใช้ไป)

หมวดหมู่:ภาวะทุพโภชนาการโปรตีน-พลังงาน
พลทหาร

**พลทหาร** (ย่อว่า พลฯ) หมายถึง ทหารเกณฑ์ หรือทหารกองเกิน ซึ่งถูกบังคับให้ต้องเป็นทหารตามพระราชบัญญัติว่าด้วยรับราชการทหาร พ.ศ.2497 โดยจะเป็นทหารกองประจำการที่ชั้นยศต่ำที่สุดในกองทัพ มีหน้าที่รับคำสั่งจากผู้บังคับบัญชาแล้วปฏิบัติภารกิจให้สำเร็จ และเมื่อบุคคลใดที่ได้รับราชการเป็นทหารเกณฑ์ ก็จะมีตำแหน่งเป็นพลทหารในทันที

## ประเภท
*พลทหารประจำการ หมายถึง ผู้ที่บรรจุเข้ารับราชการในตำแหน่งพลอาสาสมัครเป็นข้าราชการ แต่ไม่มียศ เช่น พลสารวัตร, พลอาสาสมัคร, พลปืนเล็ก
*พลทหารกองประจำการ หมายถึง ทหารเกณฑ์ หรือทหารที่สมัครเข้ากองประจำการเพราะกฎหมายบังคับให้ต้องเป็นทหาร

## ดูเพิ่ม

* ยศทหารและตำรวจไทย

## แหล่งที่มา
หน่วยทหารมหาดเล็กราชวัลลภรักษาพระองค์ฯ 
พลนำสาร
พลอาสาสมัคร
พลสารวัต 

หมวดหมู่:ยศทหารกองทัพบกสหราชอาณาจักร
หมวดหมู่:ยศทหารกองทัพบกสหรัฐ
หมวดหมู่:ยศทหาร
ดอลลาร์บรูไน

**ดอลลาร์บรูไน** (; รหัส: BND) เป็นสกุลเงินตราของประเทศบรูไน ถือกำเนิดใน ค.ศ. 1967 มีการแบ่งหน่วยย่อยเป็น 1 ดอลลาร์ เท่ากับ 100 เซนต์  อัตราแลกเปลื่ยนเท่ากับดอลลาร์สิงคโปร์ บรูไนกับสิงคโปร์ลงนามตกลงอัตราค่าเงินในปี ค.ศ. 1967 ในอดีตบรูไนใช้หอยเบี้ยในการแลกเปลี่ยนสินค้าแทนเงิน ต่อมาผลิตเหรียญดีบุกเป็นเงินใน ค.ศ. 1868 พัฒนาขึ้นเป็นเหรียญ 1 เซนต์ในอีก 20 ปีต่อมา เหรียญนั้นมีค่า 1 ส่วน 100 ของ 1 ดอลลาร์ช่องแคบ ในวันที่ 12 มิถุนายน ค.ศ. 1967 บรูไนออกใช้ธนบัตรชนิดราคา 1, 5, 10, 50, 100 ดอลลาร์; 500 และ 1,000 ดอลลาร์ใน ค.ศ. 1979 และ 10,000 ดอลลาร์ใน ค.ศ. 1989 ธนบัตรบรูไนเขียนบอกมูลค่าเป็นภาษาอังกฤษและภาษามลายู

## อ้างอิง

หมวดหมู่:สกุลเงินเอเชีย

หมวดหมู่:เศรษฐกิจของประเทศบรูไน
เด่นชัยเล็ก กระทิงแดงยิม

**เด่นชัยเล็ก กระทิงแดงยิม** เกิดเมื่อ 21 กรกฎาคม พ.ศ. 2534 ที่ จ.ปราจีนบุรี เป็นแชมป์ประเทศไทย และแชมป์สมาคมมวยแห่งทวีปเอเชีย (PABA) ชาวไทย สถิติการชก 10 ครั้ง ชนะ 10 (น็อค 7) 
## เกียรติประวัติ
* แชมป์ประเทศไทยรุ่นฟลายเวท
** ชิง 26 พฤษภาคม พ.ศ. 2553 ชนะคะแนน ยูชิ เอื้อสัมพันธ์ ที่ นครปฐม
* แชมป์ PABA เฉพาะกาลรุ่นฟลายเวท
** ชิง 7 กุมภาพันธ์ พ.ศ. 2554 ชนะทีเคโอ ริกกี้ มานูโฟเอ (อินโดนีเซีย) ยก 6 ที่ เชียงใหม่
** ป้องกันแชมป์ครั้งที่ 1 29 พฤศจิกายน พ.ศ. 2554 ชนะคะแนน ลีโอเนล มาร์ค ดูรัน (ฟิลิปปินส์) ที่ โรงเรียนปากเกร็ด จังหวัดนนทบุรี
** ป้องกันแชมป์ครั้งที่ 2 27 กรกฎาคม พ.ศ. 2555 ชนะน็อคยก 2 วิลเบอร์ แอนโดกัน (ฟิลิปปินส์) ที่ สนามหลวง กรุงเทพมหานคร

## ชื่อชกมวยอื่นๆ
* เด่นชัยเล็ก ก.ฐิติพงศกร

## อ้างอิง
* สถิติการชก boxrec.com 

หมวดหมู่:นักมวยสากลชาวไทยรุ่นฟลายเวท
หมวดหมู่:นักกีฬาจากจังหวัดปราจีนบุรี
หมวดหมู่:แชมป์ PABA
หมวดหมู่:นักมวยสากลผู้ไม่เคยแพ้ใคร
เด่นยโส ศิษย์ทรายทอง

**เด่นยโส ศิษย์ทรายทอง** เกิดเมื่อ 28 ธันวาคม พ.ศ.  2525 สถิติการชก 5 ครั้ง ชนะ 2 (น็อค 2) แพ้ 3 
## เกียรติประวัติ
* แชมป์ประเทศไทยรุ่นเวลเตอร์เวท
** ชิง 26 สิงหาคม 2552 ชนะน็อค ยอดศักดิ์สิทธิ์ ป.เมืองสุรินทร์ ยก 4 ที่ เวทีราชดำเนิน
## อ้างอิง
* สถิติการชก boxrec.com 
หมวดหมู่:นักมวยสากลชาวไทยรุ่นเวลเตอร์เวท
วัลเดเมียร์ เปไรรา

**วัลเดเมียร์ เปไรรา** (Valdemir Pereira) นักมวยสากลชาวบราซิล เกิดเมื่อ 15 พฤศจิกายน พ.ศ. 2517 ที่ Cruz das Almas สถิติการชก 25 ครั้ง ชนะ 24 (น็อค 15) แพ้ 1 
## ประวัติ
เปไรรา เคยชกมวยสากลสมัครเล่นและเคยติดทีมชาติบราซิลไปแข่งขันในกีฬาโอลิมปิกเมื่อ พ.ศ. 2543 ที่ซิดนีย์ ประเทศออสเตรเลีย แต่แพ้นักมวยจากตุรกีตกรอบสอง ไม่ได้รับเหรียญรางวัล จากนั้น เปไรราหันมาชกมวยสากลอาชีพเมื่อ พ.ศ. 2544 และได้ชิงแชมป์โลกรุ่นจูเนียร์เฟเธอร์เวท IBF ที่ว่างกับฟ้าประกอบ รักเกียรติยิม และเป็นฝ่ายชนะคะแนนได้ครองแชมป์โลกเมื่อ พ.ศ. 2549 เขาเสียแชมป์ในการป้องกันตำแหน่งครั้งแรกให้กับ อีริก อายเคน โดยเป็นฝ่ายแพ้ฟาวล์เนื่องจากชกต่ำกว่าเข็มขัด  แม้มีข่าวว่าจะมีการชกแก้มือกันอีกครั้ง แต่ทั้งคู่ก็ไม่ได้ชกกันอีกเลย

## เกียรติประวัติ
* แชมป์ WBA Fedelatin รุ่นเฟเธอร์เวท
**ชิง 11 ธันวาคม 2547 ชนะคะแนน ปาสเตอร์ ฮุมเบอร์โต มัวริน ที่ บราซิล
**ป้องกันแชมป์ครั้งที่ 1, 28 มกราคม 2548 ชนะคะแนน วายเบอร์ การ์เซีย ที่ สหรัฐ
** สละแชมป์
* แชมป์โลกรุ่นเฟเธอร์เวท IBF
** ชิง 20 มกราคม 2549 ชนะคะแนน ฟ้าประกอบ รักเกียรติยิม ที่ สหรัฐ
** เสียแชมป์ 13 พฤษภาคม 2549 แพ้ฟาวล์ อีริค ไอเกน ยก 8 ที่ สหรัฐ
## อ้างอิง
* สถิติการชก boxrec.com  
หมวดหมู่:นักมวยสากลชาวบราซิล
หมวดหมู่:แชมป์โลก IBF
หมวดหมู่:บุคคลจากรัฐบาเยีย
อาบราอัม ตอร์เรส

**อาบราอัม ตอร์เรส** () เป็นนักมวยสากลชาวเวเนซุเอลา เกิดเมื่อ 10 มกราคม พ.ศ. 2511 สถิติการชก 32 ครั้ง ชนะ 23 (น็อก 13) เสมอ 3 แพ้ 6

## เกียรติประวัติ
* แชมป์ WBA Fedelatin รุ่นแบนตัมเวต
** ชิง 18 สิงหาคม 2533 ชนะคะแนนเซซาร์ บาบิ ซาลัส ที่เวเนซุเอลา
** ป้องกันแชมป์ครั้งที่ 1, 6 ธันวาคม 2534 ชนะน็อกการ์โลส เปเรซ ยก 10 ที่เวเนซุเอลา
** ป้องกันแชมป์ครั้งที่ 2, 12 มีนาคม 2535 ชนะน็อกลุยส์ ซัลเซโด ยก 8 ที่ปานามา
** ป้องกันแชมป์ครั้งที่ 3, 26 พฤศจิกายน 2536 ชนะน็อกดาบิด เมร์ชันต์ ยก 10 ที่เวเนซุเอลา
** สละแชมป์
* แชมป์ WBA Fedebol รุ่นแบนตัมเวต 
** ชิง 26 พฤศจิกายน 2538 ชนะน็อกลุยส์ โอเฮดา ยก 2 ที่เวเนซุเอลา
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBC FECARBOX รุ่นแบนตัมเวต เมื่อ 27 พฤษภาคม 2538 แพ้น็อกนานา คอนาดู ยก 6 ที่สหรัฐ
** ชิงแชมป์ PABA รุ่นแบนตัมเวตเมื่อ 21 กันยายน 2539 เสมอโดยเทคนิคกับหลักหิน ซีพียิม ที่นนทบุรี
** ชิงแชมป์โลกรุ่นแบนตัมเวต WBA เมื่อ 21 กุมภาพันธ์ 2541 แพ้น็อกนานา คอนาดู ยก 2 ที่อาร์เจนตินา
** ชิงแชมป์ WBA Fedelatin รุ่นซูเปอร์แบนตัมเวตเมื่อ 9 มิถุนายน 2541 แพ้น็อกริชาร์ด การิโย ยก 7 ที่เวเนซุเอลา
## อ้างอิง
* สถิติการชก boxrec.com  
หมวดหมู่:นักมวยสากลชาวเวเนซุเอลา
หมวดหมู่:บุคคลจากรัฐอารากวา
แยก อตก. 3

**แยก อตก. 3** () หรือสามแยกเลี่ยงเมืองนนทบุรี เป็นสามแยกจุดตัดระหว่างถนนเลี่ยงเมืองนนทบุรี-สนามบินน้ำกับถนนเลี่ยงเมืองนนทบุรี ในเขตตำบลตลาดขวัญ อำเภอเมืองนนทบุรี จังหวัดนนทบุรี

## รูปแบบของทางแยก
* ถนนระดับดินทุกเส้นทาง
* ถนนระดับดินเลี่ยงซ่ายผ่านตลอด

## แหล่งข้อมูลอื่น

อตก.3
อตก.
ริกกี้ ฮุย

**ริกกี้ ฮุย** (, จีนตัวเต็ม: 許冠英, จีนตัวย่อ: 许冠英, พินอิน: Xǔ Guànyīng) อดีตนักแสดงและนักร้องชาวฮ่องกงที่มีชื่อเสียง โดยเฉพาะในแนวตลกชวนหัว

ริกกี้ ฮุย มีชื่อในภาษาจีนว่า **สวี กวนอิง** เกิดเมื่อวันที่ 3 สิงหาคม ค.ศ. 1946 ที่อำเภอพานอวี๋ ในเมืองกวางโจว เป็นน้องชายคนรองในบรรดาพี่น้องตระกูลฮุยที่โด่งดังในแวดวงบันเทิงของฮ่องกงในยุคทศวรรษที่ 70-80 ซึ่งประกอบไปด้วย ไมเคิล ฮุย, สแตนลี่ย์ ฮุย, ริกกี้ ฮุย และ แซม ฮุย 

ริกกี้อพยพมาอาศัยอยู่ที่ฮ่องกงพร้อมกับครอบครัวตั้งแต่เล็ก ๆ ซึ่งแม้ทางครอบครัวจะมีความเป็นอยู่อัตคัดขัดสนเงินทอง โดยพ่อซึ่งเป็นหัวหน้าครอบครัวต้องทำงานทุกอย่างเพื่อจุนเจือครอบครัว แต่ในครอบครัวตระกูลฮุยก็ไม่เคยขาดเสียงเพลง ทั้งเสียงไวโอลินที่พ่อมักจะบรรเลง และงิ้วปักกิ่งที่ผู้เป็นแม่มักจะทำเป็นส่วนตัว

เมื่อจบการศึกษา ริกกี้ เริ่มทำงานเป็นนักข่าวของ Agence France-Presse ต่อมาได้เข้าสู่วงการบันเทิง จากตัวบทประกอบที่บริษัทชอว์บราเดอร์ จนประสบความสำเร็จอย่างสูงในการร่วมงานกับ ไมเคิล  พี่ชายคนโต และ แซม  น้องชายคนเล็ก ซึ่งได้รับการจดจำในนาม "พี่น้องตระกูลฮุย" โดยเฉพาะกลางยุคทศวรรษที่ 70 กับภาพยนตร์ตลกภาษากวางตุ้ง ที่เข้ามาแทนภาพยนตร์ภาษาจีนกลาง ซึ่งได้เปลี่ยนแปลงแวดวงภาพยนตร์ฮ่องกงไปตลอดกาล
       
ผลงานที่ทั้ง 3 ได้ร่วมงานกันและประสบความสำเร็จที่สุดก็คือ *[[The Private Eyes]]* ในปี ค.ศ. 1976 หรือ *เก่งกับเฮง* ภาพยนตร์ตลกที่บอกเล่าถึงวิถีชีวิตคนที่หาเช้ากินค่ำในฮ่องกง นอกจากนั้นยังมีงานที่ทั้งสามได้ร่วมงานกันอีก ได้แก่ *The Contract* ในปี ค.ศ. 1978, *Games Gamblers Play* ในปี ค.ศ. 1974 และ *Security Unlimited* ค.ศ. 1981
       
ซึ่งผลงานการแสดงของริกกี้ที่โด่งดังและถือได้ว่าประสบความสำเร็จที่สุด คือ การรับบท *อาหมั่น* ลูกศิษย์ของอาจิ่ว (หลิน เจิ้งอิง) นักพรตเหมาซานปราบผีดิบ ใน *[[Mr. Vampire]]* หรือ *ผีกัดอย่ากัดตอบ* ในปี ค.ศ. 1985 ที่เซ่อ ๆ ซ่า ๆ ทำให้ต้องเจ็บตัวบ่อย ๆ หรือประสบกับโชคร้ายจนกลายมาเป็นเอกลักษณ์ที่ติดตัว
       
นอกจากงานแสดงแล้ว ริกกี้ ฮุย ยังมีความสามารถด้านการร้องเพลง แม้จะไม่ได้โด่งดังมีชื่อเสียงเช่นเดียวกับน้องชาย แซม ฮุย  แต่ก็ถือว่าประสบความสำเร็จไม่น้อย มีผลงานอัลบั้มเดี่ยวออกมาหลายชุด และยังมีกำหนดจะขึ้นร่วมแสดงในคอนเสิร์ตของ แซม ฮุย ที่จะเปิดแสดงในเดือนเมษายน ที่ฮ่องกงในปี ค.ศ. 2012 ด้วย

ริกกี้ ฮุย เสียชีวิตด้วยวัย 65 ปี ที่บ้านพักส่วนตัวที่เกาะเกาลูน โดยถูกพบว่านอนเสียชีวิตแล้วบนเตียง  เมื่อคืนของวันที่ 8 พฤศจิกายน ค.ศ. 2011 โดยคาดว่าน่าจะเสียชีวิตมาเป็นเวลาพอสมควรแล้ว และน่าจะเป็นการเสียชีวิตจากโรคหัวใจ ที่เจ้าตัวเองป่วยอยู่ และรักษามานานหลายปี

## อ้างอิง

## แหล่งข้อมูลอื่น
*[ข้อมูลจาก [IMDb]]

หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:บุคคลจากกว่างโจว
KM

**KM**, **Km**, **km** ฯลฯ อาจหมายถึง
* กิโลเมตร (km) หน่วยความยาว
* การจัดการความรู้ภายในองค์กร
* รหัสภาษา ISO 639 alpha-2 ของภาษาเขมร (km)
* รหัสประเทศ ISO 3166-1 alpha-2 ของประเทศคอโมโรส (KM)
* .km โดเมนอินเทอร์เน็ตระดับบนสุดของประเทศคอโมโรส
* รหัสสายการบิน IATA ของแอร์มอลตา
* ภาษาเคเอ็ม ภาษาโปรแกรม
* คอนเวียร์ตีบิลนามาร์กา สกุลเงินของบอสเนียและเฮอร์เซโกวีนา
* เกียมอเตอร์ บริษัทเกาหลีใต้ ผลิตรถยนต์
* โคนิก้า มินอลต้า บริษัทญี่ปุ่น ผลิตกล้องถ่ายภาพ เครื่องถ่ายเอกสาร เครื่องพิมพ์ และอุปกรณ์อื่น ๆ
* พรรคก๊กมินตั๋ง (KM หรือ KMT) พรรคการเมืองแนวอนุรักษนิยมของสาธารณรัฐจีน
* ไคลี มิโนก นักร้องชาวออสเตรเลีย
เจ้าขี้หุด

**เจ้าขี้หุด** () เป็นเจ้าผู้ครองแคว้นเชียงใหม่ช่วงปี พ.ศ. 2304 - 2306 เป็นอดีตภิกษุวัดดวงดี ในช่วงเวลานั้นแคว้นเชียงใหม่เป็นอิสระจากการปกครองของพม่า หลังจากการครองราชย์ขององค์จันทร์ เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า *เจ้าขี้หุด* ในปี พ.ศ. 2304 แสดงให้เห็นว่าภิกษุองค์ดังกล่าวคงเป็นผู้ที่ราษฎรเลื่อมใสศรัทธาอยู่มาก แต่หลังจากครองเมืองได้ไม่นาน พม่าก็ยกทัพมาตีเมืองเชียงใหม่ได้ในปี พ.ศ. 2306 และได้นำเชลยจากเชียงใหม่ไปเป็นจำนวนมาก

## อ้างอิง

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
หมวดหมู่:พระมหากษัตริย์ล้านนา